CELEX: 62017TN0493
Language: lv
Date: 2017-08-03 00:00:00
Title: Lieta T-493/17: Prasība, kas celta 2017.gada 3. augustā – Stancu/ERCEA

25.9.2017   
            
            
               LV
            
            
               Eiropas Savienības Oficiālais Vēstnesis
            
            
               C 318/21
            
         Prasība, kas celta 2017.gada 3. augustā – Stancu/ERCEA
   
   (Lieta T-493/17)
   (2017/C 318/28)
   Tiesvedības valoda – itāļu
   
      Lietas dalībnieki
   
   
      Prasītāja: Magdalena Catalina Stancu (Bukareste, Rumānija) (pārstāvis – F. Elia, advokāts)
   
      Atbildētāja: Eiropas Pētniecības padomes izpildaģentūra (ERCEA) (Brisele, Beļģija)
   
      Prasītājas prasījumi:
   
   
               —
            
            
               A) Pēc būtības: par spēkā neesošu/prettiesisku atzīt prasītājai nelabvēlīgo aktu, ko veido atlaišana, par kuru darbiniecei mutiski tika paziņots 2017. gada 10. janvārī, nekavējoties atjaunojot darba tiesiskās attiecības un piespriežot samaksāt visu pa šo laiku uzkrājušos atalgojumu;
            
         
               —
            
            
               B) Pēc būtības: par spēkā neesošu atzīt prasītājai nelabvēlīgo aktu, ko veido 2016. gada 28. oktobra lēmums pagarināt pārbaudes laiku, atzīstot, ka no 2016. gada 1. novembra nepastāv pārbaudes laika pagarinājums;
            
         
               —
            
            
               C) Pēc būtības: par spēkā neesošu/prettiesisku atzīt administratīvās izmeklēšanas ziņojumu CMS 16/035 – Administrative inquiry report, kas pieņemts 2016. gada 7. novembrī un paziņots 2016. gada 16. novembrī, visu lietas materiālos izklāstīto iemeslu dēļ, piespriežot dzēst administratīvās izmeklēšanas ziņojumu no sistēmas Sysper un no jebkuras citas datubāzes, kas pastāv ES iestādēs;
            
         
               —
            
            
               D) Pēc būtības: par spēkā neesošu/prettiesisku atzīt prasītājai nelabvēlīgo aktu, ko veido atlaišana 2016. gada 22. decembrī un kura nosaukums ir “note to the attention of ms catalina stancu” [paziņojums Catalina Stancu k-dzei], par ko prasītāja uzzināja 2017. gada 24. janvārī, visu lietas materiālos izklāstīto iemeslu dēļ, nekavējoties atjaunojot darba tiesiskās attiecības, kā arī piespriežot samaksāt zaudējumu atlīdzību, kuru veido atalgojums, kas uzkrājies laikposmā no atlaišanas dienas līdz sprieduma pasludināšanas dienai. Pakārtoti, gadījumā, ja nenotiks prasītājas atjaunošana darbā, piespriest ERCEA atlīdzināt zaudējumus, ko veido negūtie ienākumi līdz līguma darbības beigām (2018. gada janvārim) EUR 39 000,00 apmērā;
            
         
               —
            
            
               E) Pēc būtības: katrā ziņā piespriest ERCEA samaksāt darbiniecei zaudējumu atlīdzību EUR 300 000,00 apmērā vai arī citu lielāku vai mazāku naudas summu, kas tiks uzskatīta par taisnīgu, ņemot vērā smagu prasītājas tēla un personīgās un profesionālās reputācijas aizskārumu.
            
         
      Pamati un galvenie argumenti
   
   Prasības pamatošanai prasītāja izvirza četrus pamatus.
   
               1.
            
            
               Ar mutisku un nepamatotu atlaišanu ir pārkāpts Civildienesta noteikumu 25. pants, kurā ir paredzēts, ka “any decision relating to a specific individual under Staff Regulation shall at once be communicated in writing to the agent concerned. Any decision adversely affecting an agent shall state the grounds on which is based…” [par jebkuru lēmumu, kas saistīts ar konkrētu personu un kas pieņemts saskaņā ar šiem Civildienesta noteikumiem, nekavējoties rakstveidā iepazīstina attiecīgo ierēdni. Jebkurā lēmumā, kas nelabvēlīgi ietekmē ierēdni, ir jānorāda iemesli, uz kuriem pamatojoties, tas pieņemts [..]], tādējādi šajā pantā ir norādīts, ka rakstisks paziņojums darbiniecei ir veids, kādā tiek nodrošināts, ka viņa uzzina par lēmumiem, kas ir saistīti ar darba attiecībām.
            
         
               2.
            
            
               Ar pārbaudes laika pagarināšanas aktu ir pārkāpts Civildienesta noteikumu – Pārējo darbinieku nodarbināšanas kārtības 84. pants, kura 3. punktā ir paredzēts, ka izņēmuma gadījumā ir iespējama pārbaudes laika pagarināšana “[..] saskaņā ar 1. punktu [..]”, un tieši tas neattaisno pagarināšanu uz nenoteiktu un nezināmu laiku; ir pārkāpts 84. panta 2. punkts, kurā ir paredzēts, ka ziņojumu par līgumdarbinieku var sagatavot jebkurā brīdī pirms pārbaudes laika beigām, nosakot astoņu dienu termiņu komentāru iesniegšanai par atlaišanas priekšlikumu un – katrā ziņā – “[..] par to viņam paziņojot vienu mēnesi iepriekš [..]”.
            
         
               3.
            
            
               Administratīvā izmeklēšana ir prettiesiska un nelikumīga, jo ir pamatota ar darbinieces nosūtītu e-pasta vēstuli, kuras saturs, kā to ir atzinusi pretējā puse, tika grozīts, kā arī tāpēc, ka tajā ir paustas tikai subjektīvas šaubas par darbinieces iesniegto dokumentu autentiskumu, neliekot veikt nekādas tehniskas pārbaudes.
            
         
               4.
            
            
               Darba devēja 2016. gada 22. decembra vēstule ir pilnībā spēkā neesoša, jo tās mērķis ir izbeigt darba attiecības, kas vairs nepastāv tāpēc, ka tās tika izbeigtas ar mutisku atlaišanu no darba. Turklāt: A) darbinieces atlaišana pārbaudes laikā tāpēc, ka viņa nebija izturējusi pārbaudes laiku, ir prettiesiska, jo jau 2016. gada 1. novembrī pārbaudes laiks bija beidzis, B) administratīvās izmeklēšanas ziņojumā (administrative inquiry report) ietverto apgalvojumu, kas izteikti, pamatojoties uz vērtējumu par pārbaudes laika neizturēšanu, prettiesiskums un pretlikumība apstrīdēto atlaišanu parada par pilnībā un absolūti patvaļīgu un prettiesisku.